Ո Ր Ո Շ ՈՒ Մ

Կատարողական վարույթը կասեցնելու մասին

28.07.2015թ. ք.Երևան

 ՀՀ ԱՆ ԴԱՀԿ ապահովող ծառայության Երևան քաղաքի Մալաթիա-Սեբաստիա բաժնի հարկադիր կատարող, արդարադատության կապիտան Ա.Մարտիրոսյանս ուսումնասիրելով 15.12.2014թ. հարուցված թիվ 01/03-6645/14 կատարողական վարույթի նյութերը՝

Պ Ա Ր Զ Ե Ց Ի

 ՀՀ Երևան քաղաքի Մալաթիա-Սեբաստիա վարչական շրջանի ընդհանուր իրավասության դատարանի կողմից 24.06.2014թ-ին տրված թիվ ԵՄԴ/0725/02/10 կատարողական թերթի համաձայն հաստատել կողմերի միջև կնքված հաշտության համաձայնությունը հետևյալ բառացի շարադրանքով ` Պարտապան Ալբինա Հովսեփյանը պարտավորվում է հաշտության համաձայնությունը կնքելու օրվանից երեք օրվա ընթացքում հօգուտ Բանկի մարել դատարանին վճարված պետական տուրքի գումարը, ժամկետանց տոկոսից, վարկի ժամկետանց մասի տոկոսից և ժամկետանց տոկոսների նկատմամբ հաշվարկված տույժերի գումարից 5.610.000 ՀՀ դրամի չափով, իսկ վարկի ժամկետանց պարտքի գումարը` 1.691.497 ՀՀ դրամը, որի վրա հաշվարկվում է տարեկան 19,5%, մարել համամասնական չափերով ըստ ժամանակացույցի մարումների հետ զուգահեռ:

2. Պատասխանող Ալբինա Հովսեփյանը պարտավորվում է Համաձայնությունը կնքելու պահից սկսած <ՎՏԲ-Հայաստան բանկ> ՓԲԸ և իր միջև 18.06.2008թ կնքված թիվ 561-74 վարկային պայմանագրի (այսուհետ` Վարկային պայմանագիր) 1.4. և 1.8. կետերում նախատեսված ժամկետներում կատարել վարկի և հաշվարկված տոկոսագումարների մարումները ըստ ժամանակացույցի:

3. Համաձայնության 1 և 2-րդ կետերով նախատեսված պարտավորությունների չկատարման դեպքում Համաձայնության 1 և 2-րդ կետերը համարվում են չեղյալ և Պատասխանող Ալբինա Հովսեփյանը պարտավորվում է Բանկին վճարել վարկի պարտքի ամբողջ գումարը (մայր գումար, տոկոս, տույժ), ինչպես նաև մինչև փաստացի վճարման օրը ժամկետանց վարկի նկատմամբ Վարկային պայմանագրի 4.3. կետի համաձայն 19,5% տոկոսադրույքով հաշվարկված տոկոսագումարը և 4.4. կետով նախատեսված 0.2% տույժը

4. Սույն հաշտության համաձայնության 2-րդ կետում նշված դեպքում դատարանի կողմից տրված կատարողական թերթի հիման վրա վարկի ամբողջ գումարը բռնագանձումը տարածվում է որպես վարկային պայմանագրի ապահովում գրավադրված Ալբինա Հովսեփյանին սեփականության իրավունքով պատկանող ք.Երևան, Լուկաշինի 1-ին փող. 44 հասցեում գտնվող 126,3քմ մակերեսով բնակելի տան և 0,04496 հա հողամասի վրա, իսկ գրավադրված գույքի արժեքի չբավարարման դեպքում Պատասխանողներ` Ալբինա Հովսեփյանի և Մուշեղ Մնոյանին սեփականության իրավունքով պատկանող այլ անշարժ և շարժական գույքի, ինչպես նաև դրամական միջոցների վրա:

5. Կողմերը գիտակցում են Հաշտության համաձայնության իրավական հետևանքները, որ Հաշտության համաձայնության հաստատումից հետո կամովին չկատարվելու դեպքում այն ենթակա է հարկադիր կատարման ՀՀ ԱՆ Դատական ակտերի հարկադիր կատարման ծառայության միջոցով:

Միաժամանակ պահանջատերը հայտնել է, որ պարտապանների պարտավորությունների չափը 18.06.2015թ-ի դրությամբ կազմում է 19.892.619 ՀՀ դրամ:

Կատարողական գործողությունների ընթացքում պարտապանի ողջ գույքի վրա բռնագանձում տարածելու պարագայում պարզվում է, որ այդ գույքը օրենքով սահմանված նվազագույն աշխատավարձի հազարապատիկի և ավելի չափով բավարար չէ պահանջատիրոջ հանդեպ պարտավորությունների ամբողջական կատարումն ապահովելու համար:

 Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «Դատական ակտերի հարկադիր կատարման մասին» ՀՀ օրենքի 28, 37-րդ հոդվածի 8-րդ կետով և 39 հոդվածներով

Ո Ր Ո Շ Ե Ց Ի

 Կասեցնել 15.12.2014թ. հարուցված թիվ 01/03-6645/14 կատարողական վարույթը 60-օրյա ժամկետով.

 Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան.

Սույն որոշումը երկու աշխատանքային օրվա ընթացքում հրապարակել [www.azdarar.am](http://www.azdarar.am) ինտերնետային կայքում.

Որոշման պատճենն ուղարկել կողմերին.

Որոշումը կարող է բողոքարկվել ՀՀ վարչական դատարան կամ վերադասության կարգով` որոշումը ստանալու օրվանից տասնօրյա ժամկետում:

ՀԱՐԿԱԴԻՐ ԿԱՏԱՐՈՂ՝ Ա.ՄԱՐՏԻՐՈՍՅԱՆ